28.4.87 De Europæiske Fællesskabers Tidende Nr. C 113/3 
II 
(Forberedende retsakter) 
KOMMISSIONEN 
Forslag til Rådets afgørelse om foreløbig anvendelse mellem Fællesskabet og Schweiz af afdeling 
II og III i aftalen om lejlighedsvis international personbefordring ad landevej med omnibusser 
(ASOR) 
KOM(87) 151 endelig udg. 
(Forelagt Rådet af Kommissionen den 7. april 1987) 
(87/C 113/03) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ved Rådets afgørelse 82/505/EØF (x) godkendtes afta­
len om lejlighedsvis international personbefordring af 
landevej med omnibusser (ASOR) på vegne af Det euro­
pæiske økonomiske Fællesskab; ASOR trådte i kraft den 
1. december 1983 mellem EØF, Finland, Norge, Sverige 
og Tyrkiet; 
for Schweiz' vedkommende trådte ASOR først i kraft 
den 1. januar 1987; som følge heraf skulle de bestemmel­
ser, der er fastsat i aftalens afdeling II og III i henhold til 
artikel 18, stk. 4, gennemføres af dette land fra den 
1. august 1987; 
(') EFT nr. L 230 af 5. 8. 1982, s. 38. Schweiz har anmodet de øvrige kontraherende parter om 
at godkende, at dette tidspunkt rykkes frem til den 
1. april 1987 på grund af de praktiske og økonomiske 
ulemper, der ville være forbundet med en gennemførelse 
af ASOR's afdeling II og III med Schweiz midt i turist­
sæsonen; 
af praktiske, økonomiske og politiske grunde bør an­
modningen fra Schweiz godkendes, således at ASOR dér 
finder foreløbig anvendelse fra den 1. april til den 31. juli 
1987 — 
TRUFFET FØLGENDE AFGØRELSE: 
Artikel 1 
Det europæiske økonomiske Fællesskab godkender, at 
bestemmelserne i afdeling II og III i aftalen om lejlig­
hedsvis international personbefordring ad landevej med 
omnibusser (ASOR) finder foreløbig anvendelse mellem 
Fællesskabet og Schweiz fra den 1. april til den 31. juli 
1987. 
Artikel 2 
Formanden for Rådet og Kommissionen for De europæi­
ske Fællesskaber er beføjet til på Fællesskabets vegne at 
undertegne den til denne beslutning som bilag knyttede 
skrivelse og oversende den til Den europæiske Trans­
portministerkonference. 
Nr. C 113/4 De Europæiske Fællesskabers Tidende 28.4.87 
BILAG 
Skrivelse til Den europæiske Transportministerkonference 
Vedr.: Aftalen om lejlighedsvis international personbefordring ad landevej med omnibusser 
(ASOR) 
Hr. generalsekretær, 
Som svar på Deres skrivelse af 19. december 1986 og i fortsættelse af vor skrivelse af (dato) 
(referencer) skal vi hermed meddele Dem, at Det europæiske økonomiske Fællesskab godken­
der, at de bestemmelser, der er fastsat i afdeling II og III i ASOR, finder foreløbig anvendelse 
mellem Fællesskabet og Schweiz fra den 1. april 1987 til den 31. juli 1987. I henhold til artikel 
18, stk. 4, i ASOR finder aftalens afdeling II og III under alle omstændigheder fra den 1. au­
gust 1987 anvendelse på transport mellem samtlige de kontraherende parter. 
Vi anmoder Dem venligst at meddele ASOR's øvrige kontraherende parter denne skrivelses 
indhold. 
Modtag, hr. generalsekretær, forsikringen om vor mest udmærkede højagtelse. 
For Rådet for 
De europæiske Fællesskaber For Kommissionen for 
De europæiske Fællesskaber